open-index/open-wikipedia-markdown huggingface dataset:
பென்ஜோர்

[thumb| [பெசாகி கோயில், பாலி|பெசாகி கோயில் வளாகத்தில் ஒரு சோடி *பென்ஜோர்கள்*]]
alt=Symbolism in Penjor parts|இடது|frameless|349x349px| பென்ஜோர் பகுதிகளில் சின்னங்கள்
**பென்ஜோர்** (*Penjor*, பாலினிய மொழி: ᬧᬾᬜ᭄ᬚᭀᬃ   ) என்பது கலுங்கன் விழா நாளில் செழிப்பின் சின்னமாக நிறுவப்படும் பாலி இந்து சமயச் சின்னமாகும். இது  உயரமான, அலங்கரிக்கப்பட்ட மூங்கில் கம்பத்தில் உருவாக்கப்படுகிறது. இது பாலியில் ஆண்டு முழுவதும் வீடுகள், வளாகங்கள், கோயில் விழா கொண்டாட்டங்களின் ஒரு பகுதியாகவும்,  அனைத்து முக்கியமான சமய விழாக்கள் மற்றும் இந்து வாழ்க்கைச் சடங்குகளிலும் காணப்படும். 

இந்தக் கம்பங்களின் நீளத்தில் வேறுபடுகள் இருந்தாலும், பொதுவாக 5-10 மீட்டர் உயரம் கொண்டவையாக உள்ளன. இதன் மேல் பகுதிக்கு அருகில் ஒரு தனித்துவமான வளைவு இருக்கும். இந்த பென்ஜோர், நன்மையின் அடையாளமான பரோங்கின் வாலையும், புனித மலையான அகுங் மலையின் சிகரத்தையும் ஒத்திருப்பதாகக் கூறப்படுகிறது. மஞ்சள் நிறத்தில் உள்ள தென்னை குருத்தோலைகள் மற்றும் பலா பங்க்கா (வள்ளிக்கிழங்கு) வேர்கள், பலா கந்துங் (வெள்ளரிகள், ஆரஞ்சு, வாழை), பலா விஜா (அரிசி, சோளம்), பிளாவா (இலைகள்), பாரம்பரிய ரொட்டிகள், நாணயங்கள் போன்ற பல்வேறு குறியீட்டு பொருட்களைப் பயன்படுத்தி இது அலங்கரிக்கப்படுகிறது. இதன் அலங்காரங்கள் எளிமையானவையாகவும் நேர்த்தியானதுமாக இருக்கும். சில பெஞ்சோர்கள் நிரந்தரமாக  உருவாக்கப்படுகின்றன.  பஞ்சரின் அடிப்பகுதியில் ஒரு சிறிய சன்னதி இணைக்கப்பட்டிருக்கும், இது  லாமக் என்னும் அலங்காரப் பொருள் கொண்டு அலங்கரிக்கப்பட்டிருக்கும்.

## மேலும் காண்க

* பாலி இந்து சமயம்

## மேற்கோள்கள்

பகுப்பு:பாலியில் இந்து சமயம்
பகுப்பு:இந்து சமய வழக்கங்கள்
கவிதா சேத்

**கவிதா சேத்** (*Kavita Seth*)(பிறப்பு: செப்டம்பர் 14, 1970) ஓர் இந்தியப் பாடகியும், இந்தி திரைத்துறையில் பின்னணிப் பாடகியாகவும், கசல்கள், சூஃபி இசையை நிகழ்த்துபவரும் என்று அறியப்படுகிறார். மேலும் *கர்வான் குழு* என்ற சூஃபி இசைக் குழுவை வழிநடத்துகிறார். இவர் தற்போது இந்தியாவின் மும்பையில் வசிக்கிறார்.

சிறந்த பெண் பின்னணிப் பாடகிக்கான பிலிம்பேர் விருதை இரண்டு முறை கவிதா சேத் வென்றுள்ளார்: 2010-இல் *வேக் அப் சித்* (2009) திரைப்படத்தில் "இக்தரா" பாடலைப் பாடியதற்காகவும், 2023-இல் *ஜக்ஜக் ஜீயோ* (2022) திரைப்படத்தில் "*ரங்கிசாரி* " பாடலுக்காகவும். 2009-ஆம் ஆண்டில் மிகப்பெரிய தரவரிசைப் பாடல்களில் ஒன்றான முந்தைய பாடலுக்காகச் சிறந்த பெண் பின்னணிப் பாடகிக்கான நட்சத்திரத் திரை (*ஸ்டார் ஸ்கிரீன்*) விருதையும் இவர் வென்றார்.

## ஆரம்ப கால வாழ்க்கை
சேத், உத்தரப் பிரதேசத்தின் பரேலியில் ஒரு வங்கி அதிகாரியின் நடுத்தரக் குடும்பத்தில் பிறந்தார்.

## தொழில்
[thumb| [ஜக்ஜீத் சிங்|ஜக்ஜித் சிங்கின் ஆண்டு விழாவில் சேத்]]
கவிதா சூஃபி பாணி பாடலில் நிபுணத்துவம் பெற்றவர். இருப்பினும் இவர் கீத், கஜல், நாட்டுப்புறப் பாடல்களையும் பாடிவருகிறார். பல ஆண்டுகளாக இவர் இலண்டன், பர்மிங்காம், இசுக்காட்லாந்து, பெர்லின், ஒஸ்லோ, ஸ்டாக்ஹோம் மற்றும் இந்தியா முழுவதும் நேரடி இசை நிகழ்ச்சிகளை நடத்தியுள்ளார். தில்லியில் நடந்த முசாபர் அலியின் சர்வதேசச் சூஃபி விழா இசை நிகழ்ச்சியில் இவரது நிகழ்ச்சியில்தான் இயக்குநர் சதீஷ் கௌசிக் இவரது பாடலைக் கேட்டு, அமிஷா படேல் நடித்த *வாடா* (2005) திரைப்படத்தில் " *ஜிந்தகி கோ மௌலா* " என்ற பாடலைப் பாட வாய்ப்பளித்தார். இது பின்னணிப் பாடகியாக இவரது அறிமுகத்தைக் குறிக்கிறது. இதைத் தொடர்ந்து, இவர் மும்பைக்குக் குடிபெயர்ந்தார். இதன் பின்னர் அனுராக் பாசுவின் *கேங்ஸ்டார்* (2006) படத்தினைத் தொடர்ந்து *"முஜே மத் ரோகோ"* படத்திற்காக இவருக்குப் பாராட்டுகள் கிடைத்தன.

பாடுவதைத் தவிர, இவர் இசையமைக்கவும் செய்கிறார். அவர் என். சந்திராவின் *"யே மேரா இந்தியா "* (2009) படத்தில் மூன்று பாடல்களுக்கு இசையமைத்துள்ளார். இவர் *வோ ஏக் லம்ஹா*, *தில்-இ-நதன்* ஆகிய இரண்டு சூஃபி கசல் இசைத் தொகுப்புகளையும் இதைத் தொடர்ந்து சூஃபி இசைத் தொகுப்புகளான *சூஃபியானா* (2008) மற்றும் *அசுரத்* ஆகியவற்றையும் வெளியிட்டுள்ளார். சூஃபி கவிஞர்-மந்திரவாதி ரூமியின் இருவரிகளைக் கொண்ட இவரது 2008 இசைத்தொகுப்பான *சூஃபியானா*, இலக்னோவில் உள்ள 800 ஆண்டுகள் பழமையான காமன் பிர் கா தர்காவில் வெளியிடப்பட்டது.

2020ஆம் ஆண்டில், கவிதா பிபிசி தொலைக்காட்சி தொடரான *எ சூட்டபிள் பாய்-வின்* ஒலிப்பதிவை இயற்றினார். இதே நிகழ்ச்சியில் தபுவின் கதாபாத்திரத்தின் பாடல்களுக்கும் குரல் கொடுத்தார்.

2023-ஆம் ஆண்டில், சர்மிளா தாகூர் நடித்த குல்மோகர் திரைப்படத்தின் இசைத்தொகுப்பிற்கும் கவிதா பங்களித்தார்.

## தனிப்பட்ட வாழ்க்கை
கவிதா சேத்திற்கு, கவிசு சேத், கனிஷ்க் சேத் என இரண்டு மகன்கள் உள்ளனர். இருவரும் இவருடன் இணைந்து நிகழ்ச்சிகளை நடத்துகிறார்கள். இவரின் கணவர் கே. கே. சேத், 48 வயதில், திசம்பர் 15, 2011 அன்று கணைய அழற்சியால் இறந்தார்.

## இசைத்தொகுப்பு

* *சூஃபியானா* (2007)
* *கபீரானா சூஃபியானா* (2010)
* *புல்லே ஷா* (2010)
* *குதா வோஹி ஹை* (2011)
* *ஏக் தின்* (2012)
* *குஸ்ரோவுடன் டிரான்ஸ்* (2014)
* *லகான் லாகீ ரே* (2021)

## மேற்கோள்கள்

* கவிதா சேத் பேட்டி

## வெளி இணைப்புகள்

* 
* Sufi Singer Kavita Seth Discography
* Sufi and the voice
* Sufi Singer Kavita Seth Website

பகுப்பு:பிலிம்பேர் விருதுகள் வென்றவர்கள்
பகுப்பு:1970 பிறப்புகள்
பகுப்பு:வாழும் மக்கள்
சூசணைட்டு

**சூசணைட்டு** (*Susannite*) என்பது Pb4SO4(CO3)2(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஈய சல்பேட்டு கார்பனேட்டு ஐதராக்சைடு கனிமம் என இது வகைப்படுத்தப்படுகிறது. சூசணைட்டு என்பது அதிக வெப்பநிலை கட்டத்தில் உள்ள ஒரு கனிமமாகும். திரவங்கள் ஈய தாதுப் படிவுகளை ஆக்சினேற்றும்போது 80 °செல்சியசு வெப்பநிலைக்கு மேல் இது உருவாகிறது. ஈயகைலைட்டு மற்றும் மேக்பெர்சோணைட்டுடன் முப்பகுதி உருவமாக சூசன்ணைட்டு காணப்படுகிறது. 

பன்னாட்டு கனிமவியல் சங்கம் சூசணைட்டு கனிமத்தை  Sus என்ற குறியீட்டால் அடையாளப்படுத்துகிறது.

சூசணைட்டு முக்கோண அமைப்பில் படிகமாகிறது. மோவின் கடினத்தன்மை அளவுகோலில்  2.5 முதல் 3.0 வரை கடினத்தன்மை அளவும்  6.57 என்ற ஒப்படர்த்தி அளவும் கொண்டு மிகவும் மென்மையான கனிமமாக உள்ளது.

1827 ஆம் ஆண்டு இசுக்காட்லாந்தின் இலானார்க்கு மாகாணத்தில் உள்ள இலெட்கில் கிராமத்தின் உள்ள சுசன்னா சுரங்கத்தில் கண்டுபிடிக்கப்பட்டது. கூடுதலாக, செருமனியின் பல்வேறு இடங்கள், அரிசோனாவின் பினல் மாகாணத்தின் டைகர் சுரங்கம், பிரேசிலின் இபோரங்கா, மற்றும் நமீபியாவின் சுமேப் சுரங்கம் ஆகிய இடங்களிலும் சூசணைட்டு கிடைப்பது பதிவாகியுள்ளது. 

## மேற்கோள்கள்

## வெளி இணைப்புகள்
*Mineral galleries

பகுப்பு:ஈயக் கனிமங்கள்
பகுப்பு:கார்பனேட்டு கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:கனிமங்கள்
சாசுதான்கரை

**சாசுதான்கரை** (*Sasthankarai*)  இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள குளச்சல் நகராட்சிக்கு உட்பட்ட ஒரு கிராமம் ஆகும். குளச்சல் - திக்கணம்கோடு-தக்கலை பிரதான சாலையில் குளச்சலில் இருந்து வடக்கே சுமார் 600 மீட்டர் தொலைவிலும் , திக்கணங்கோட்டிலிருந்து தெற்கே சுமார் 4 கிலோ மீட்டர் தொலைவிலும் கோணங்காடு கிராமத்திலிருந்து தென் மேற்கே சுமார் 1.5 கிலோ மீட்டர் தொலைவிலும் இக்கிராமம் அமைந்துள்ளது.

சாசுதான்கரை வட எல்லையில் வெள்ளியாகுளம்  என்னும் பெரிய இயற்கை குளம் அமைந்துள்ளது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
திருவள்ளூர் புத்தகக் காட்சி

**திருவள்ளூர் புத்தகக் காட்சி** என்பது, சென்னையைத் தலைமையிடமாகக் கொண்ட 'தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்' என்ற அமைப்பால் ஆண்டுதோறும் திருவள்ளூர் மாவட்டத்தில் நடைபெறும் புத்தகக் கண்காட்சியாகும்.
## முதல் கண்காட்சி
2022-ஆம் ஆண்டு ஏப்பிரல் மாதம் ஒன்றாம் திகதி முதல் ஏப்பிரல் பதினோராம் திகதி வரை, திருவள்ளூர் மாவட்டத்தில் 'தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்' சார்பில் ஆரம்பிக்கப்பட்ட முதல் புத்தகக் கண்காட்சியானது, திருவள்ளூர் மாவட்ட ஆட்சியர் அலுவலகப் பெருந்திட்ட வளாகத்தில் நடைபெற்றது. 105 அரங்குகளில், இலட்சக்கணக்கான புத்தகங்கள் பார்வைக்கு வைக்கப்பட்டிருந்தன.
## இரண்டாம் கண்காட்சி
2023-ஆம் வருடம் புத்தகக் காட்சி, திருவள்ளூர் மாவட்டத்திலுள்ள ஆவடி எச். வி. எஃப். மைதானத்தில், மார்ச்சு 17 முதல் மார்ச்சு 27 வரை நடைபெற்றது. 100 அரங்குகள், 10,000 தலைப்புகள் கொண்டு, இலட்சக்கணக்கான புத்தகங்கள், மக்கள் பார்வைக்கு வைக்கப்பட்டிருந்தன.
## மூன்றாம் கண்காட்சி
2024-ஆம் ஆண்டு நடைபெற்ற புத்தகக் கண்காட்சி, திருவள்ளூர் ஆட்சியர் அலுவலகத்தில் பெப்பிரவரி 24 முதல் மார்ச்சு 4 வரை மக்கள் பயன்பாட்டில் இருந்தது. நூற்றுக்கும் மேற்பட்ட அரங்குகளில் பத்தாயிரத்திற்கும் அதிகமான தலைப்புகளில் இலட்சக்கணக்கான புத்தகங்கள் பார்வைக்கு வைக்கப்பட்டிருந்தன.
## நான்காம் கண்காட்சி
2025-ஆம் வருடத்திய புத்தகக் கண்காட்சியின் நான்காவது ஆண்டின் நிகழ்வு, மார்ச்சு மாதம் 7-ஆம் திகதி முதல் 17-ஆம் திகதி வரை நடைபெறுகிறது. 125 அரங்குகளில், பல்லாயிரக்கணக்கான தலைப்புகளில், இலட்சக்கணக்கான புத்தகங்கள் பார்வைக்கு வைக்கப்பட்டுள்ளன.
## மேற்கோள்கள்

பகுப்பு:தமிழ்நாட்டில் புத்தகக் கண்காட்சிகள்
புத்தகக் காட்சி

* சென்னை புத்தகக் காட்சி
* திருவள்ளூர் புத்தகக் காட்சி
* சென்னை புத்தகக் காட்சி 2014
* சென்னை புத்தகக் காட்சி 2015
* மதுரை புத்தகத் திருவிழா 2015
* கொழும்பு பன்னாட்டு புத்தகக் காட்சி
பெத்தேல்புரம்

**பெத்தேல்புரம்** (*Bethelpuram*)  இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள ஒரு கிராமம் ஆகும். இது திங்கள்நகர் -செம்பொன்விளை பிரதான சாலையில் அமைந்துள்ளது.  இக்கிராமம் திங்கள்நகரில் இருந்து மேற்கே சுமார் 3.5 கிலோ மீட்டர் தொலைவிலும், கோணங்காட்டில் இருந்து வடக்கே சுமார் 700 மீட்டர் தொலைவிலும், திக்கணங்கோட்டிலிருந்து தென்கிழக்கே சுமார் 3 கிலோ மீட்டர் தொலைவிலும் அமைந்துள்ளது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
இந்திர யாத்திரை

**யென்யா புன்கி** என்றும் அழைக்கப்படும் **இந்திர யாத்திரை** (*Indra Jatra*) நேபாளத்தின்காத்மாண்டுவில் நடைபெறும் மிகப்பெரிய மதத் திருவிழாவாகும். "யெ" என்றால் "காத்மாண்டு" என்பதற்கான பழைய நேவாரி பெயர், "யா" என்றால் "கொண்டாட்டம்", மற்றும் "புன்கி" என்றால் முழு நிலவு என்று பொருள். எனவே ஒன்றாக பழைய நகரமான காத்மாண்டுவின் பிறந்த நாள் என்று பொருள். இந்த கொண்டாட்டங்களில் இந்திர யாத்திரை மற்றும் குமாரி யாத்திரை ஆகிய இரண்டு நிகழ்வுகள் உள்ளன. தெய்வங்கள் மற்றும் அரக்கர்களின் முகமூடி நடனங்கள், புனித உருவங்களின் காட்சிப் பொருட்கள் மற்றும் தேவ உலகத்தின் அரசனான இந்திரன் நினைவாக அலங்கார ஊர்திகள் ஆகியவற்றால் இந்திர யாத்திரையில் நிகழ்த்தப்படுகிறது. குமாரி யாத்திரை என்பது வாழும் தெய்வமான குமாரி தேவியின் தேரோட்டம் ஆகும்.

கடந்த ஆண்டு இறந்த குடும்ப உறுப்பினர்களும் திருவிழாவின் போது நினைவுகூரப்படுகிறார்கள். காத்மாண்டு நகரச் சதுக்கத்தில் திருவிழாவின் முக்கிய நிக்ழவுகள் நடைபெறும். நேபாளத்தின் தேசிய சந்திர நாட்காட்டியான நேபாள சகாப்த நாட்காட்டியில் பதினொன்றாவது மாதமான யான்லாவின் 12 வது நாளிலிருந்து 4 வது நாள் வரை எட்டு நாட்கள் கொண்டாட்டங்கள் நீடிக்கின்றன.

10 ஆம் நூற்றாண்டில் காத்மாண்டு நகரம் நிறுவப்பட்டதை நினைவுகூரும் வகையில் மன்னர் குணகமாதேவனால் இந்திர யாத்திரை தொடங்கப்பட்டது. குமாரி யாத்திரை 18ஆம் நூற்றாண்டின் நடுப்பகுதியில் தொடங்கியது. கொண்டாட்டங்கள் சந்திர நாட்காட்டியின் படி நடத்தப்படுகின்றன, எனவே தேதிகள் மாறுபடும்.

## திறப்பு விழா
thumb|200x200px|யோசின் தேனேகு எனப்படும் கம்பம் நடும் விழா
**யோசின் தானேகு** என்பது காத்மாண்டு தர்பார் சதுக்கத்தில் இந்திரனின் கொடியைக் கொண்டிருக்கும்  கம்பத்தை நிறுவும்  நிகழ்ச்சியுடன் திருவிழா தொடங்குகிறது. காத்மாண்டுவுக்கு கிழக்கே 29 கி. மீ. தொலைவில் உள்ள ஒரு சிறிய நகரமான நாலாவுக்கு அருகிலுள்ள ஒரு காட்டில் இருந்து ஒரு மரம் தேர்தெடுக்கப்பட்டு அதன் கிளைகள் மற்றும் பட்டை அகற்றப்பட்டு கம்பமாக நிறுத்த கயிறுகளில் இழுத்துச் சென்று தர்பார் சதுக்கத்தில் நிறுத்தப்படுகிறது. 

**உபாகு வனேகு** என்பது முதல் நாளில் நடைபெறும் மற்றொரு நிகழ்வு ஆகும். இதில் பங்கேற்பாளர்கள் இறந்த குடும்ப உறுப்பினர்களை கௌரவிப்பதற்காக தூபம் ஏற்றி வழிபட கோயிகளுக்கு செல்வார்கள். கோயிலின் உள்ளே அவர்கள் சிறிய வெண்ணெய் விளக்குகளையும் வைக்கிறார்கள். சிலர் சுற்றி வரும்போது பக்தி பாடல்களையும் பாடுகிறார்கள். வரலாற்றுச் சிறப்புமிக்க நகரப் பகுதியில் ஊர்வலம் மாலை சுமார் 4 மணிக்குத் தொடங்குகிறத.

குமாரி யாத்திரை, அதாவது குமாரியின் தேரோட்டம், இந்திர யாத்திரையுடன் ஒத்துப்போகிறது. இது கிபி 1756 இல் ஜெயப்பிரகாஷ் மல்லனின் ஆட்சியின் போது தொடங்கப்பட்டது.

இந்த திருவிழாவின் போது, பிள்ளையார், பைரவர் மற்றும் குமாரி தேவி ஆகிய தெய்வங்களின் சிலைகளை ஏற்றிச் செல்லும் மூன்று தேர்கள் இசைக்குழுக்களுடன் மூன்று நாட்களில் காத்மாண்டு வழியாக திருவிழா பாதையில் இழுத்துச் செல்லப்படுகின்றன. பிற்பகல் 3 மணிக்கு ஊர்வலம் தொடங்குகிறது.

## மேற்கோள்கள்

பகுப்பு:அக்டோபர் சிறப்பு நாட்கள்
பகுப்பு:செப்டம்பர் சிறப்பு நாட்கள்
பகுப்பு:இந்து சமய விழாக்கள்
பகுப்பு:நேவார்
நெசுகியுகோணைட்டு

**நெசுகியுகோணைட்டு** (*Nesquehonite*) என்பது 	MgCO3·3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.
இக்கனிமம் மக்னீசியம் கார்பனேட்டின் கனிமமாகவும், மக்னீசியம் கார்பனேட்டின் முந்நீரேற்றாகவும்  கருதப்படுகிறது. 1890 ஆம் ஆண்டு எஃப். ஏ. கெந்து மற்றும் எசு. எல். பென்ஃபீல்டு ஆகியோரால் கண்டுபிடிக்கப்பட்டு விவரிக்கப்பட்டது. பென்சில்வேனியாவின் நெசுகியுகோனிங்கில் கிடைத்த காரணத்தால் நெசுகியுகோணைட்டு எனப் பெயரிடப்பட்டது. இங்கு இது ஒரு நிலக்கரிச் சுரங்கத்திலிருந்து மாதிரியாக எடுக்கப்பட்டது. அறை வெப்பநிலையில் நீரிழப்பு மூலம் தொடர்புடைய  இலான்சுஃபோர்டைட்டு ஐந்துநீரேற்றிலிருந்து நெசுகியுகோணைட்டு கனிமத்தை உருவாகலாம்.

பன்னாட்டு கனிமவியல் சங்கம் நெசுகியுகோணைட்டு கனிமத்தை  Nes என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:மக்னீசியக் கனிமங்கள்
பகுப்பு:கார்பனேட்டு கனிமங்கள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
கசுபா பெத் சட்டமன்றத் தொகுதி

**கசுபா பெத் சட்டமன்றத் தொகுதி** (Kasba Peth Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது புனே மாவட்டத்தில் அமைந்துள்ளது. 
## சட்டமன்ற உறுப்பினர்கள்

இடைத்தேர்தல்கள் ^
## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
பேய் திருவிழா (நேபாளம்)

**பேய் திருவிழா** (*Ghost Festival*; भुतमेला, பூத் மேளா) நேபாளத்தின் சிராகா மாவட்டத்தில் கமலா ஆற்றில் கார்த்திகை மாதத்தின் (அக்டோபர்/நவம்பர்) முழு நிலவு நாளில்  நடைபெறுகிறது. இந்தத் திருவிழாவில், ஷாமன்கள் தங்கள் குல தெய்வத்தாலோ அல்லது தங்கள் கிராமத்தில் உள்ள தீயவர்களாலோ ஏற்படும் எந்தவொரு நோயையும் தாந்த்ரீக சக்தியைப் பயன்படுத்திக் குணப்படுத்துகிறார்கள்.

## வரலாறு
பேய் திருவிழா, பேய்கள் மற்றும் *போக்சிகளின்* செல்வாக்கைக் கட்டுப்படுத்த, ஒவ்வொரு ஆண்டும் கார்த்திகை மாதப் பௌர்ணமி நாளில் கொண்டாடப்படும் பல நூற்றாண்டுகள் பழமையான பாரம்பரியமாகும். இந்த விழா தஷைன் பண்டிகை நடைபெறும் அதே நேரத்தில் நடைபெறுகிறது. இந்தப் பண்டிகையின் தோற்றம் தெரியவில்லை.

## செயல்பாடுகள்
இந்த நிகழ்வில் ஆயிரக்கணக்கான மக்கள், பெரும்பாலும் தனுஷா மாவட்டம் மற்றும் இந்தியாவிலிருந்து பங்கேற்கின்றனர். இரவில், சோனமை கோவிலுக்கு அருகில் ஷாமன்கள் பல்வேறு சடங்குகளைச் செய்யும்போது மக்கள் மந்திரங்களை ஓதுகிறார்கள். ஷாமன்கள் உடைமைகளை இரண்டு குழுக்களாக வகைப்படுத்துகிறார்கள். முதலாவது, அகால அல்லது தேவையற்ற மரணத்தை (பேய்கள்) அனுபவித்த மற்றொரு நபரின் ஆன்மாவால் ஆட்கொள்ளப்பட்ட மக்கள். இரண்டாவதாக, கடவுள் அல்லது தெய்வத்தின் பரம்பரையால் பாதிக்கப்பட்டவர்கள், எனவே தெய்வீகமாகக் கருதப்படுகிறார்கள்.

யாத்திரைகளுக்கு உணவு மற்றும் தற்காலிக தங்குமிடங்கள் பொதுவாக அமைப்புக் குழுவால் வழங்கப்படுகின்றன.

## சர்ச்சை
பேய்த் திருவிழா நடைமுறை மூடநம்பிக்கை கொண்டதாகவும், தாழ்த்தப்பட்ட தலித் சமூகம் போன்ற விளிம்புநிலை சமூகத்தினரைப் பலிவாங்கும் செயலாகவும் கருதப்படுகிறது.

## மேற்கோள்கள்

பகுப்பு:நேபாளி திருவிழாக்கள்
தேசிய நெல் தினம்

**தேசிய நெல் தினம்** (*National Paddy Day*; ) என்பது நேபாளத்தில் ஆண்டுதோறும் கொண்டாடப்படும் ஒரு திருவிழாவாகும். இது நெல் நடவு பருவத்தின் தொடக்கத்தைக் குறிக்கிறது. இது ஒவ்வொரு ஆண்டும் ஆஷாத் மாதம் 15ஆம் தேதி (சூன் 29) கொண்டாடப்படுகிறது. இந்த விழாவுக்கு ரோபைன் திவாசு, தன் திவாசு, ஆசாத் பாண்ட்ரா என்றும் பெயரிடப்பட்டுள்ளது. விவசாயிகள் அரிசி, பயறு, காய்கறிகள் போன்ற பொருட்களை நடவு செய்து இது கொண்டாடப்படுகிறது.

இத்திருவிழா வழக்கமாக மக்கள் தங்கள் கிராமத்தில் அணிவகுத்துச் சென்று நெல் வயல்களுக்குள் நுழைவதோடு தொடங்குகிறது. மக்கள் நேபாளப் பாரம்பரிய உடைகளை அணிவார்கள். *இணைய கபரின்* கூற்றுப்படி, "குறிப்பிட்ட பொறுப்புகள் ஆண்களுக்கும் பெண்களுக்கும் இடையில் பகிர்ந்து கொள்ளப்படுகின்றன. ஆண்கள் வயலை உழுது, வடிகால் தண்ணீரை ஏற்பாடு செய்து, வயல்களைச் சமன் செய்து, தோட்டத்திற்கு மெல்லிய சேறு குழம்பு தயாரிக்கிறார்கள்". மக்கள் ஒருவருக்கொருவர் தண்ணீரைத் தூவி, சேற்றில் விளையாடுகிறார்கள், நெல் நாற்றுகளை நடுகிறார்கள், பாரம்பரிய உணவான தயிர், அவலுடன் தயாரித்த உணவைச் சாப்பிடுகிறார்கள், நாட்டுப்புறப் பாடல்களைப் பாடுகிறார்கள். சில சமூகங்கள் தொடர்புடைய கலாச்சார நிகழ்ச்சிகளும் நடைபெறுகின்றன.

நேபாளத்திற்கு வருகை தரும் சுற்றுலாப் பயணிகளிடையேயும் இந்த விழா பிரபலமாக உள்ளது. எனவே இந்த விழா வேளாண் சுற்றுலாவின் ஒரு பகுதியாகவும் அமைகிறது.

## வரலாறும் முக்கியத்துவம்
கலாச்சார விதிமுறைப்படி, 15 ஆஷாத் அந்த "ஆண்டுக்கான நெல் நடவு தொடங்குவதற்கு உகந்த நாளாகக் கருதப்படுகிறது".  இந்தத் தேதி பருவமழைக் காலத்தில் வருகிறது. இது நெல் நடவு செய்வதற்கு உகந்த நேரமாகும். திசம்பர் 14, 2004 அன்று, நேபாள அரசு ஆஷாத் 15 ஆம் தேதியைத் தேசிய நெல் தினமாக அதிகாரப்பூர்வமாக அறிவித்தது. "தன்னிறைவு மற்றும் செழிப்புக்காக நெல் உற்பத்தியை அதிகரிக்கவும்" என்ற கருப்பொருளின் கீழ் இந்தக் கொண்டாட்டம் நடைபெறுகிறது.

கர்னாலி மாகாண சட்டமன்றம், சூம்லா மாவட்டத்தைத் தவிர, கர்ணாலி மாகாணத்தில் ஆஷாத் 15-ஐ பொது விடுமுறையாக அறிவித்துள்ளது. ஜும்லாவில் நெல் நடவு மார்ச் 25 அன்று தொடங்குகிறது.

நேபாளத்தின் மொத்த உள்நாட்டு உற்பத்தியில் அரிசி சுமார் 7 சதவீதப் பங்களிப்பை வழங்குகிறது. 2018ஆம் ஆண்டில், நேபாளம் சுமார் ரூ.25 பில்லியன் பில்லியன் மதிப்புள்ள அரிசி இறக்குமதி செய்வதாக மதிப்பிடப்பட்டுள்ளது.

## உணவுகள்
[வலது|thumb|237x237px| தேசிய நெல் தினத்தன்று பரிமாறப்படும் தயிர், [அவல், பழம் கலந்த உணவு]]
தேசிய நெல் தினத்தன்று பாரம்பரியமாகத் தயிர் மற்றும் அவல் உட்கொள்ளப்படுகிறது. இதனுடன் தயிரும் பரிமாறப்படுகிறது.

## முக்கிய முன்னேற்றங்கள்
2020-ஆம் ஆண்டு *தி ஹிமாலயன் டைம்ஸ்* நடத்திய ஒரு கணக்கெடுப்பில், நேபாளத்தின் பல தொலைதூரப் பகுதிகளில், குழந்தைகள் இந்த விழாவைப் பற்றி அறிந்திருக்கவில்லை என்று தெரிவிக்கப்பட்டுள்ளது. 2020-ஆம் ஆண்டில், கோவிட்-19 தொற்றுநோய், வெட்டுக்கிளி தொல்லை குறித்த பயம் காரணமாகத் திருவிழா கொண்டாட்டம் பழகிவிட்டதாகத் தெரிவிக்கப்பட்டது.

## மேற்கோள்கள்

பகுப்பு:நேபாளி திருவிழாக்கள்
யுமா சம்மங்

**யுமா சம்மங்** (*Yuma Sammang*) நேபாளத்தின் லிம்பு சமூகத்தின் தெய்வம். நிங்வாபுமா என்றும் அழைக்கப்படும் யுமா சம்மங் (அதாவது: "தாய் பூமி" அல்லது "பாட்டி") தெய்வம், யக்துங்ஸ் (லிம்பஸ்) மக்களிடையே பரவலாக மதிக்கப்பட்டுத் தொடர்ந்து வழிபடப்படுகிறது. யக்துங்ஸ் பொதுவாக யுமாவை ஒரு தாய்வழி உருவமாகக் கருதுகிறார்கள். யெட் ஹாங் மற்றும் திபோங் யக்துங் (பத்து யக்துங்) யுகங்களில் யூமா சம்யோ அல்லது யுமா மதம் மிகவும் பிரபலமாக இருந்தது.

யக்துங் சமூகம் பெரும்பாலும் வாய்மொழிப் பண்பாட்டைக் கொண்டது. இதன் வாய்வழி மரபின் அமைப்பு முந்தும் என்று அழைக்கப்படுகிறது. முந்தும் என்பது பிரபஞ்சத்தின் படைப்பு, மனிதர்கள், விலங்குகள் மற்றும் தாவரங்கள் மற்றும் பல கூறுகளைப் பற்றிய பல்வேறு தலைப்புகளைக் கையாளும் பல்வேறு வாய்மொழிக் கதைகளின் தொகுப்பாகும். யக்துங் கலாச்சாரத்தில் பெடாங்மா, யேபா, யேமா, ஷம்பா, சம்மா மற்றும் டுட்டு-தும்யஹாங்ஸ் போன்ற முந்தும் கலைஞர்கள் உள்ளனர். மேற்கத்திய கலாச்சாரக் காலனித்துவம், இந்து மதம், பௌத்தம், கிறிஸ்தவத்தின் செல்வாக்கு இருந்தபோதிலும், யக்துங் மக்கள் தங்கள் முந்துகள் மூலம் தங்கள் கலாச்சாரத்தைப் பாதுகாத்து வருகின்றனர். இருப்பினும், பிரதான அரசியல், அதிகாரத்துவம் மற்றும் கல்வி நிறுவனங்களில் பங்கேற்கும் பல யக்துங் மக்கள் தங்கள் யக்துங் வழக்க நடைமுறைகள், முந்துகள், மொழி மற்றும் மதத்தைப் புறக்கணிக்கும் போக்கைக் காட்டியுள்ளனர். புதிய யக்துங் தலைமுறையினர் 2018 முதல் தங்கள் கலாச்சாரம், மொழி, அடையாளம், முந்தும் மற்றும் மதத்தை மீட்டெடுப்பதற்காகப் பிரச்சாரம் செய்து வருகின்றனர். 

## மேற்கோள்கள்

பகுப்பு:நேபாளி திருவிழாக்கள்
மெலஸ்பாஸ்

**மெலாஸ்பாஸ்** (*Melaspas*) என்பது புதிதாக கட்டப்பட்ட அல்லது புதிதாக குடியேறவிருக்கும் கட்டடங்களைத் தூய்மைப்படுத்தி, சுத்திகரிக்கும் பாலி மக்களின் ஒரு சடங்காகும். இதில்  (வீடு), கான்டோர் (அலுவலகம்), டோகோ (கடை), கண்டங் (தொழுவங்கள்) போன்ற கட்டடங்கள் அடங்கும். இந்தோனேசியாவின் பாலியில் இந்துக்களால் மெலாஸ்பாஸ் என்னும் புதுமனைப் புகுவிழா சடங்கு மேற்கொள்ளப்படுகின்றது. மெலஸ்பாஸ் என்ற சொல் பாலி மொழியிலிருந்து வந்ததாகும். இது *எம்எல்ஏஸ்* மற்றும் *பாஸ்* என்ற இரண்டு சொற்களின் சேர்க்கையாகும். *எம்எல்ஏஸ்* என்றால் பிரித்தல் என்றும், *பாஸ்* என்றால் பொருந்துவது என்றும் பொருளாகும். கட்டடங்கள் பொதுவாக மரம், பத்து (கல்) ஆகிய இரண்டு பொருட்களால் ஆனவை என்பதையும் மெலாஸ்பாஸ் சுட்டுகிறது. பாலி இந்துக்களுக்கு, இந்த விழா நடத்தப்பட வேண்டிய ஒரு பாரம்பரியமாகிவிட்டது.

## நிறைவேற்றுதல்
மெளஸ்பாஸ் விழா நடத்தும் விதத்தைக் கொண்டு மூன்று பிரிவுகளாக வகைப்படுத்தப்பட்டுள்ளது:

* கனிஸ்டா விழா என்பது ஒப்பீட்டளவில் சிறியதாக எளிமையாக நடத்தப்படுவது.
* மத்யௌபசாரம் நடுத்தரமாக நடத்தப்படுவதைக் குறிக்கிறது.
* பிரதான விழா ஒப்பீட்டளவில் பெரிய அளவில் நடைபெறுகிறது.

## மேற்கோள்கள்

பகுப்பு:பாலியில் இந்து சமயம்
ஆதிக்கம்

**ஆதிக்கம்** (*Chauvinism*) என்பது ஒருவர் தான் சார்ந்திருக்கும் குழு அல்லது மக்களின் மீது ஆதிக்கம் செலுத்துவதாகும். இவர்கள் தங்களைத் தவிர மற்றவர்களைப் பலவீனமானவர்கள், தகுதியற்றவர்கள் அல்லது தாழ்ந்தவர்கள் என்று கருதுவார்கள். *[[பிரித்தானிக்கா கலைக்களஞ்சியம்|என்சைக்ளோபீடியா பிரிட்டானிக்கா]]* இதை "அதிகப்படியான மற்றும் நியாயமற்ற" தேசபக்தி மற்றும் தேசியவாதத்தின் ஒரு வடிவம், தேசிய சிறப்பிலும் மகிமையிலும் தீவிர நம்பிக்கை கொண்டிருத்தல் என்று விவரிக்கிறது.

இந்தச் சொல், அமெரிக்க ஆங்கிலத்தில், 1940 களில் இருந்து ஆண் மேலாதிக்கத்தின் சுருக்கெழுத்தாகவும் பயன்படுத்தப்பட்டு வருகிறது. இது *மெரியம்-வெப்ஸ்டரின் அகராதியில்* "எதிர் பாலினத்தவர்களிடம் ஆதிக்க மனப்பான்மையில் அனுகுவது" என்று குறிப்பிடுகிறது.

## ஆணாதிக்கம்
**ஆணாதிக்கம்** என்பது ஆண்கள், பெண்களை விட உயர்ந்தவர்கள் என்ற நம்பிக்கையாகும். *ஆண் மேலாதிக்கம்*, *ஆண் ஒடுக்குமுறை* ஆகியவை நெருங்கிய தொடர்புடைய சொற்களாகும். 

## மேற்கோள்கள்

## வெளி இணைப்புகள்

* The Association for the Study of Ethnicity and Nationalism (ASEN)
* Nostalgic Nationalism, Welfare Chauvinism, and Migration Anxieties in Central and Eastern Europe'' at the Lund University Research Portal.

பகுப்பு:அரசியல் கருத்தியல்கள்
பகுப்பு:தேசியவாதம்
பகுப்பு:நாட்டுப்பற்று
பாலி சத்திரியர்

**பாலி சத்திரியர்** (*Balinese Kshatriya*) என்போர் இந்தோனேசியாவின் பாலி தீவில் வசிக்கும் ஒரு இந்து சத்திரிய சமூகத்தினராவர். ஆறாம் நூற்றாண்டின் இரண்டாம் பாதியில், பாலியில் ஒரு வலுவான சத்திரிய ஆளும் அரசமரபு இருந்தது. ஆட்சியாளர்கள் பெரும்பாலும் இந்திய இரத்தக் கலப்புக் கொண்ட பூர்வீக பாலினியர்களாக இருந்தனர்.  இந்த குலத்தினர் பெரும்பாலும் நாகவன்ஷி வம்சத்தைச் சேர்ந்தவர்களாவர். இருப்பினும், காலப்போக்கில், இந்த பூர்வீக சத்திரியர்கள் அழிந்து, பாலிக்கு குடிபெயர்ந்த சாவக சத்திரியர்கள் அவர்களின் இடத்துக்கு வந்தனர். தற்போது பாலியில் வசிக்கும் பெரும்பாலான சத்திரியர்கள், சாவகத்திலிருந்து பாலிக்கு குடிபெயர்ந்த மன்னர் தேவா அகுங்கின் வழித்தோன்றல்கள் என்று கூறப்படுகிறது. இருப்பினும், வைசிய வருணத்திலிருந்து சத்திரியர் அந்தஸ்துக்கு உயர்த்தப்பட்ட வேறு சில சத்திரிய குலங்களும் உள்ளன. மொத்த பாலி இந்து மக்கள்தொகையில் சத்திரியர்கள் சுமார் 4% உள்ளனர்.

தேவா அகுங் பல நூற்றாண்டுகளுக்கு முன்பு சாவகத்திலிருந்து பாலிக்கு தனது ஒன்றுவிட்ட சகோதரர் ஆர்ய டமர் மற்றும் ஆறு சத்திரியர்களுடன் வந்து சேர்ந்ததாக நம்பப்படுகிறது. இருப்பினும், மற்ற ஏழு பேரின் சந்ததியினர் வைசியர்களாகக் தரம் குறைக்கப்பட்டதால், தேவா அகுங் மட்டுமே தனது சத்திரிய அந்தஸ்தைத் தக்க வைத்துக் கொண்டார். தேவா அகுங் குலத்தைச் சேர்ந்த பெரும்பாலான சத்திரியர்கள் படோங், தபனான், மெங்குய், கரங்கசெம் ஆகிய இடங்களில் உள்ளனர். இருப்பினும், படோங்கில், குஸ்தி பாம்'சுட்டன் என்ற மற்றொரு சத்திரிய குலம் உள்ளது, அவர்கள் ராஜா ங்குரா சக்தி பமேகுடனின் வம்சாவளியைச் சேர்ந்தவர்கள். குலுங்குங், பாங்கிலி, கியான்யார் ஆகிய இடங்களிலும் சத்திரியர்கள் காணப்படுகின்றனர். புலேலெங்கில் வாழ்ந்த சத்திரிய குலத்தினர் இப்போது தங்கள் இருப்பிடத்தை படுங்கிற்கு மாற்றியுள்ளனர். பாலியில் வசிக்கும் *தேசக், பிரதேவா, புங்ககன்* போன்ற பிற சத்திரிய குலத்தினர் சந்தேகத்திற்குரிய வம்சாவளியைச் சேர்ந்தவர்கள். 

சமசுகிருதத்தின்  க்ஷத்ரியா என்ற சொல், பாலினிய மொழியில் *சத்ரியா* என்று உச்சரிக்கப்படுகிறது. 

## மேற்கோள்கள்

பகுப்பு:பாலியில் இந்து சமயம்
பகுப்பு:சத்திரிய சமூகங்கள்
உப்புகண்டம்

**உப்புகண்டம்** (Dry Mutton), குறிப்பாக வெள்ளாட்டுக் கறித் துண்டுகளுடன் தேவையான அளவு உப்பு மற்றும் மஞ்சள் பொடி சேர்த்து பிசைந்து, ஊசி நூலால் கோர்த்து, நல்ல வெயிலில் உலர்த்தி சேமித்து வைக்கப்படும்.. தேவைப்படும் போது உப்புகண்டத்தை அப்பளம், வத்தல் போன்று எண்ணெயில் பொரித்து, சாதத்துடன் உண்ணலாம். இதனை *தட்டுக் கறி*, *காயப் போட்ட கறி* என்றும் அழைப்பர்.குழம்பில் உப்புகண்டத்தை கலந்து சமைப்பதும் வழக்கம்.பொதுவாக மீன் கருவாடு அனைவருக்கும் தெரிந்த ஒன்றாகும்.  

மலேசியா, இந்தோனேசியா, பர்மா போன்ற நாடுகளில், இசுலாமியர்கள் வணிகம் செய்யச் செல்கையில், ஹலால் உணவு கிடைக்காத போது, எடுத்துச் சென்ற கருவாடு மற்றும் உப்புகண்டத்தை உணவுடன் சேர்த்து உண்பர்,  
## இதனையும் காண்க
* கருவாடு
## மேற்கோள்கள்

## வெளி இணைப்புகள்
*ஆட்டுக்கறி உப்பு கண்டம் போடும் காணொளி
பகுப்பு:தமிழர் சமையல்
பகுப்பு:இறைச்சி
விசாகப்பெருமாள் ஐயர்

**விசாகப்பெருமாள் ஐயர்**, திருத்தணியில் வீரசைவ மரபில், கச்சியப்ப முனிவரின் சீடரான கந்தப்பையருக்கு 1799ஆம் ஆண்டில் பிறந்தவர்.. இவருடன் இரட்டையாக பிறந்தவர் சரவணப் பெருமாள் ஐயர் ஆவர்.. இவர் இராமானுசக் கவிராயரிடம் தமிழ் இலக்கணம் மற்றும் இலக்கியம் கற்று, சென்னை மாநிலக் கல்லூரியில் தமிழாசிரியராக பணியாற்றியவர். தமிழறிஞராக விசாகப் பெருமாள் ஐயர் வட மொழியிலும் தேர்ச்சி பெற்றவர்.
## படைப்புகள்
இவர் அச்சில் ஏற்றிய நூல்கள் வருமாறு:
* அணி இலக்கண வினாவிடை 
* நன்னூல் விளக்க உரை 
* **பாலபோத இலக்கணம்**
* திருக்கோவையார் விளக்க உரை 
*   திருவள்ளுவமாலை (அச்சுப் பதிப்பு)  . (சரவணப் பெருமாள ஐயருடன் இணைந்து)  
* சந்திராலோகம்  (வடமொழி அணி இலக்கண நூலின் தமிழ் மொழிபெயர்ப்பு).

## மேற்கோள்கள்

பகுப்பு:தமிழ்நாட்டுத் தமிழறிஞர்கள்
பகுப்பு:தமிழ் உரையாசிரியர்கள்
பகுப்பு:சைவத் தமிழ் உரையாசிரியர்கள்
பகுப்பு:சமசுகிருத-தமிழ் மொழிபெயர்ப்பாளர்கள்
கர்சத் சாம்கேட் சட்டமன்றத் தொகுதி

**கர்சத் சாம்கேட் சட்டமன்றத் தொகுதி** (Karjat Jamkhed Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது அகமதுநகர் மாவட்டத்தில் அமைந்துள்ளது. இத்தொகுதியானது அகமதுநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
வாழ்வு முறை ஒளிப்படவியல்

**வாழ்வு முறை ஒளிப்படவியல்** அல்லது வாழ்கை பாணியை  ஒளிப்படம் எடுத்தல் *(Lifestyle photography)* என்பது ஒளிப்படக் கலையின் ஒரு வகையாகும், இது முக்கியமாக சூழ்நிலைகள், நிஜ வாழ்க்கை நிகழ்வுகள் அல்லது மைல்கற்களில் உள்ள மக்களின் உருவப்படங்களை கலை ரீதியாகப் படம்பிடிப்பதை நோக்கமாகக் கொண்டுள்ளது. மக்களின் வாழ்க்கையைப் பற்றிய கதைகளைச் சொல்வது அல்லது வெவ்வேறு காலங்களில் மக்களை ஊக்குவிப்பதே முதன்மையான குறிக்கோள். எனவே, இது பலதரப்பட்ட ஒளிப்படக் கலைகளை ஒன்றாக உள்ளடக்கியது.

வாழ்வு முறை ஒளிப்படவியல் என்பது ஒரு கதையைச் சொல்லி, அந்த நபரின் இயற்கை சூழலை ஆவணப்படுத்துவதாக இருந்தாலும், வெளிச்சமும், தோன்றெழில் கொடுப்பதும் இன்னும் ஒரு பெரிய காரணியாக உள்ளது. வாழ்க்கை முறை ஒளிப்படம் எடுத்தல் என்பது ஒரு முறைசாரா முறையில் "தோன்றெழில்" செய்யப்படுகிறது, அதாவது ஒளிப்படக் கலைஞர் சில தூண்டுதல்களைக் கொடுத்து, பின்னர் இயற்கையான பதில்களையும், அதைத் தொடர்ந்து வரும் இன்னியலான தருணங்களையும் ஆவணப்படுத்துகிறார். பெரும்பாலான வாழ்வியல் முறை ஒளிப்படக் கலைஞர்கள் தங்கள் பொருட்களை "நிச வாழ்க்கை" விளைவுக்காக இயற்கை ஒளியின் மூலோபாய ரீதியாக நிலைநிறுத்த விரும்புகிறார்கள், ஆனால் சிலர் பெரும்பாலும் வெளிப்புற விளக்குகளையும் சூழலில் முன்பே இருப்பது போல் தோன்றும் விதத்தில் பயன்படுத்துகின்றனர்.

## வாழ்வு முறை ஒளிப்படவியல் என்றால் என்ன?
வாழ்க்கை முறை ஒளிப்படம் எடுத்தல் என்பது மக்கள் தங்கள் வாழ்க்கை வாழ்வதை சித்தரிப்பதை நோக்கமாகக் கொண்ட எந்தவொரு ஒளிப்பட பாணியையும் குறிக்கும் ஒரு பொதுவான சொல். ஒரு வாழ்க்கை முறை ஒளிப்படத்தில் இயற்கை ஒளிப்படம் எடுத்தல், உருவப்படம், தெரு ஒளிப்படம் எடுத்தல் மற்றும் ஒய்யார ஒளிப்படம் எடுத்தல் ஆகியவற்றின் கூறுகள் இருக்கலாம்.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
கோதாவரி திருவிழா

thumb|கோதாவரி திருவிழா
**கோதாவரி திருவிழா** (*Godavari Mela*; ) அல்லது *சிம்கஸ்த மேளா* என்பது நேபாளத்தின் லலித்பூர் மாவட்டத்தில் உள்ள கோதாவரியில் 12 ஆண்டுகளுக்கு ஒருமுறை கொண்டாடப்படும் ஒரு பாரம்பரிய இந்து பண்டிகையாகும். இந்த விழா நேபாளம், இந்தியா முழுவதிலுமிருந்து இந்து யாத்ரீகர்களையும் சில வெளிநாட்டுச் சுற்றுலாப் பயணிகளையும் ஈர்க்கிறது. திருவிழாவின் போது புனித நீராடுவது தங்கள் பாவங்களைக் கழுவும் என்று யாத்ரீகர்கள் நம்புகின்றனர். இந்த விழா லிச்சாவி காலத்தில் தொடங்கப்பட்டது. இந்த விழா ஒரு மாதம் கொண்டாடப்படுகிறது. இந்த விழாவிற்குப் பல இலட்சக் கணக்கான மக்கள் வருகை தருகின்றனர்.

## விழா ஊர்வலம்
அரிசித்தி கோயிலிலிருந்து அதிகாலையில் பாரம்பரிய இசைக்குழுக்களின் இசையுடன் பூசாரிகளும் பக்தர்களும் கோதாவரிக்குச் சென்ற பின் திருவிழா தொடங்குகிறது. பிரதானப் பூசாரி, கோதாவரி குளத்தில் பால் ஊற்றி, புனித நீராடுகிறார். அதைத் தொடர்ந்து 28 பிறர் நீராட வருகிறார்கள். இந்தக் குளத்தில் ஐந்து கல் நீர்த்துளிகள் உள்ளன. இவை சமுத்திர மந்தனத்தின் போது உருவானதாக நம்பப்படுகிறது. இதில் ஒரு துளி அமிர்தம் கோதாவரியில் விழுந்தது; மற்றொன்று இந்தியாவின் நாசிக்கில் விழுந்தது.

சித்தேசுவர் மகாதேவ்,  கோதாவரி கங்கை கோவில்களுக்குப் பக்தர்கள் வருகை தருகின்றனர். திருவிழாவின் போது, பதானிலிருந்து கோதாவரி செல்லும் சாலை பேருந்துகள், மக்கள்,  கடைகளால் நிரம்பி வழியும். உள்ளூர் விளைபொருள்கள் கடைகளில் காட்சிப்படுத்தப்படுகின்றன. சாரணியர், செஞ்சிலுவைச் சங்கத்தினர் உள்ளிட்ட தன்னார்வலர்கள் அமைப்புக் குழுவின் கீழ் விழா நிர்வகிக்கப்படுகிறது.

## புராணம்
புராணங்களின்படி, கௌதம ரிஷி என்ற இந்து துறவி கால்நடைகளை மேய்த்துக் கொண்டிருந்தபோது, பசுக்களில் ஒன்று மலையிலிருந்து விழுந்து இறந்தது. அந்த ரிஷி சிவனிடம் உதவி கேட்டு பிரார்த்தனை செய்தார். சிவன் அவரிடம் கங்கை தேவியைப் பிரார்த்தனை செய்யச் சொன்னார். அதே இரவில், அவரது கனவில் தேவி தோன்றினார், மறுநாள் வியாழன் சூரியனுடன் இணைந்தபோது, கங்கை கோதாவரியில் தோன்றியது. ரிஷி பின்னர் கோதாவரி குண்டாவில் குளத்தின் அருகே சித்தேசுவரர் கோயிலைக் கட்டினார். குருவும் சூரியனும் 12 வருடங்களுக்கு ஒருமுறை இணைவதால், இந்தப் பண்டிகை 12 வருடங்களுக்கு ஒருமுறை கொண்டாடப்படுகிறது.

## பிற திருவிழா
நேபாளத்தின் கைலாலி மாவட்டத்தில் இதே போன்ற பெயரில் ஒரு திருவிழா கொண்டாடப்படுகிறது. இது *கோதாவரி அமிர்த மகாசுனன் திப்ய சகசுர கும்ப தரிசன மேளா* என்று அழைக்கப்படுகிறது. மகரச் சங்கராந்தியில் இத்திருவிழாக் கொண்டாடப்படுகிறது. நேபாளத்தின் சுற்றுப்புற மாவட்டத்திலிருந்து 500,000-க்கும் மேற்பட்ட மக்களும், இந்தியாவிலிருந்து யாத்ரீகர்களும் இந்த விழாவிற்கு வருகை தருகின்றனர். 2016-ஆம் ஆண்டில், குடியரசுத் தலைவர் பித்யா தேவி பண்டாரி இந்த நிகழ்வைத் தொடங்கி வைத்தார்.

## மேற்கோள்கள்

பகுப்பு:நேபாளி திருவிழாக்கள்
துறைமங்கலம் (பெரம்பலூர் வட்டம்)

**துறைமங்கலம்** (Thoramangalam), தமிழ்நாட்டின் பெரம்பலூர் மாவட்டம், பெரம்பலூர் வட்டத்திலுள்ள வருவாய் கிராமம் ஆகும். இக்கிராமத்தில் துறைமங்கலத்தில் பெரிய ஏரி உள்ளது. இவ்வூரில் மடம் அமைத்து சில ஆண்டுகள் தங்கி சைவப் பணி ஆற்றியவர் துறைமங்கலம்  சிவப்பிரகாசர் ஆவார். 
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 804 குடியிருப்புகள் கொண்ட துறைமங்கலம் வருவாய் கிராமத்தின் மக்கள் தொகை 3086 ஆகும்.  பாலின விகிதம் 1000 ஆண்களுக்கு 855 பெண்கள் வீதம் உள்ளனர். சராசரி எழுத்தறிவு 68.31% ஆகவுள்ளது.  இக்கிராமத்தில் பட்டியல் சமூகத்தவர்கள் 64 	பேர் உள்ளனர்.
## மேற்கோள்கள்
 

பகுப்பு:பெரம்பலூர் மாவட்டத்திலுள்ள கிராமங்கள்
மகர மேளா

**மகர மேளா** (*Makar Mela*) என்பது நேபாளத்தின் பனௌடி நகரில் ஒவ்வொரு 12 வருடங்களுக்கும் ஒரு முறை மாக் மாதத்தில் (சனவரி நடுப்பகுதி-பிப்ரவரி தொடக்கத்தில்) கொண்டாடப்படும் ஒரு பாரம்பரிய இந்து பண்டிகையாகும். இந்த விழா நேபாளம், இந்தியா முழுவதிலுமிருந்து இந்து யாத்ரீகர்களையும் சில வெளிநாட்டுச் சுற்றுலாப் பயணிகளையும் ஈர்க்கிறது. பண்டிகையின் போது புனித நதியில் நீராடுவது தங்கள் பாவங்களைக் கழுவும் என்று யாத்ரீகர்கள் நம்புகின்றனர்.

புண்யமதி, ரோஷி (லீலாவதி என்றும் அழைக்கப்படுகிறது) மற்றும் ருத்ரவதி ஆகிய மூன்று நதிகளின் சங்கமமான திரிபெனிகாட்டில் மாக் மாதம் முழுவதும் இந்த விழா கொண்டாடப்படுகிறது. வேதச் சோதிடத்தின்படி சூரியன் மகர ராசியில் நுழையும் போது திருவிழா தொடங்குகிறது. பக்தர்கள் ஆற்றில் நீராடி, பனௌடியின் பராமரிப்பாளராகக் கருதப்படும் பாசுகி நாகத்தை வழிபடுகிறார்கள். பின்னர் பக்தர்கள் இந்திரேசுவர் மகாதேவரை வழிபடுகின்றனர்.

## புராணம்
புராணங்களின்படி, சொர்க்கத்தின் ராஜாவான இந்திரன் ஒரு காலத்தில் குணப்படுத்த முடியாத நோயால் அவதிப்பட்டான். இதைக் குணப்படுத்த, திரிபேனிகாட்டில் சிவனை மகிழ்விப்பதன் மூலம் நோயிலிருந்து விடுபட 12 ஆண்டுகள் தியானம் செய்தார். இந்த நோயைக் குணப்படுத்தச் சிவன் ருத்ராவதி நதியில் சிறிது அமிர்தத்தைக் கலந்தார். இந்திரன் ஆற்றில் மூழ்கியபோது, குணமடைந்தார். 12 வருடங்களுக்கு ஒருமுறை, இந்த நதியில் அமிர்தம் பாய்வதால், அனைத்து நோய்களும் குணமாகும் என்று நம்பப்படுகிறது.

மற்றொரு புராணக்கதையின்படி, பனௌதி மன்னர் திர்கரத், பதான் மன்னர் சத்யவர் ஆகியோரின் காலத்திலிருந்தே இந்த விழா கொண்டாடப்படுகிறது. அப்போது அவர்கள் ரோஷி, கோதாவரி நதிகளுக்காக புல்சௌகி தெய்வத்தைப் பிரார்த்தனை செய்யத் தொடங்கினர்.

## பிற

* நேபாள மன்னர்களும், திருவிழாவின் முக்கிய கடவுளான விஷ்ணுவும் ஒரே கடவுளாகக் கருதப்பட்டதால், ஒரு சடங்காக, நேபாள மன்னர் இந்தத் திருவிழாவிற்கு வருவது தடைசெய்யப்பட்டது. இருப்பினும், நேபாளத்தின் கடைசி மன்னர் ஞானேந்திரா இந்த விழாவிற்கு வருகை தந்தார்.
* திருவிழாவின் போது ஏற்படும் நீர் மாசுபாடு காரணமாகச் சில சுற்றுச்சூழல் கவலைகள் எழுப்பப்பட்டுள்ளன.

## விழா ஆண்டுகள்

* 2066 விக்ரம் நாட்காட்டி.
* 2078 வி. நா. (2021)
* 2090 விக்ரம் நாட்காட்டி

## மேற்கோள்கள்

பகுப்பு:நேபாளி திருவிழாக்கள்
அறிமுக இயக்குநரின் சிறந்த திரைப்படத்திற்கான இந்திரா காந்தி திரைப்பட விருது

**அறிமுக இயக்குநரின் சிறந்த திரைப்படத்திற்கான இந்திரா காந்தி திரைப்பட விருது** (*National Film Award for Best Debut Film of a Director*) என்பது ஒரு இயக்குநரின் சிறந்த அறிமுகத் திரைப்படத்திற்காக வழங்கப்படும் தேசிய விருது ஆகும். இந்திய தேசியத் திரைப்பட வளர்ச்சிக் கழகத்தால் ஆண்டுதோறும் வழங்கப்படும் தேசிய திரைப்பட விருதுகளில் ஒன்றாகும். இது திரைப்படங்களுக்காக வழங்கப்படும் பல விருதுகளில் ஒன்றாகும். மேலும் இது தங்கத் தாமரை (சுவர்ணக் கமல்) விருதுடன் வழங்கப்படுகிறது.

இந்த விருது 1980-ஆம் ஆண்டு 28வது தேசியத் திரைப்பட விருதின் போது நிறுவப்பட்டது. மேலும், நாடு முழுவதும் ஆண்டுதோறும் தயாரிக்கப்பட்ட அனைத்து இந்திய மொழிகளில் தயாரிக்கப்படும் படங்களுக்கு வழங்கப்படுகிறது. இதுவரை இந்தி (11 விருதுகள்), பெங்காலி மற்றும் மலையாளம் (தலா 9 விருதுகள்), தமிழ் (5 விருதுகள்), மராத்தி (3 விருதுகள்), அசாமி, ஆங்கிலம் மற்றும் தெலுங்கு (தலா 2), அரியான்வி, ஜசாரி, கர்பி மற்றும் இலடாக்கி (தலா 1) ஆகிய படங்களுக்கு வழங்கப்பட்டுள்ளது.

இந்த விருதில் 'தங்கத் தாமரை' (சுவர்ண கமல்), ரொக்கப் பரிசு ஆகியவை அடங்கும். 69வது விருதுவரை வரை, இந்த விருது இயக்குநருக்கும் தயாரிப்பாளருக்கும் வழங்கப்பட்டது. 70வது தேசியத் திரைப்பட விருதுகளுக்குப் பிறகு, இந்த விருது இயக்குநரின் சிறந்த அறிமுகப் படமாகச் சுருக்கப்பட்டது. மேலும் இயக்குநருக்கு மட்டுமே விருது வழங்கப்படுகிறது. பரிசுத் தொகையும்  3,00,000 ஆக உயர்த்தப்பட்டது.

## விருதாளர்கள்

### 1980–2021

### 2022–தற்போது வரை
70வது தேசிய திரைப்பட விருதுகளிலிருந்து, இயக்குநருக்கு மட்டுமே விருது வழங்கப்படுகிறது.

## மேற்கோள்கள்

## வெளி இணைப்புகள்

* இந்திய திரைப்பட விழாக்கள் இயக்குநரகத்திற்கான அதிகாரப்பூர்வ பக்கம்
* தேசிய திரைப்பட விருதுகள் காப்பகம்
* ஐஎம்டிபியில் தேசிய திரைப்பட விருதுகள்

பகுப்பு:இந்தியத் தேசியத் திரைப்பட விருதுகள்
கை யாத்திரை

**கை யாத்திரை** (Gai Jatra) **சா பாரு** எனவும் அறியப்படும் இது காத்மாண்டு சமவெளியில் முக்கியமாக நேவார் மக்களால் கொண்டாடப்படும் ஒரு நேபாளத் திருவிழா ஆகும். கடந்த ஆண்டில் இறந்த தங்களின் நெருங்கிய உறவினர்களை கௌரவிக்கும் வகையில் இந்தத் திருவிழா கொண்டாடப்படுகிறது. பல்வேறு நகரங்களில் பசுக்களைப் போலவும், மத அடையாளங்கள் போலவும் குழந்தைகளை வேடமிடச் செய்து பல்வேறு குழுக்கள் ஏற்பாடு செய்கின்றன.

இது பொதுவாக புரட்டாசி மாதத்தில் (ஆகஸ்ட்/செப்டம்பர்) கொண்டாடப்படுகிறது. சந்திர நேபாள சமபத் நாட்காட்டியின்படி இந்த தேதி அமைக்கப்பட்டுள்ளது . மேலும், குன்லா மாதத்தின் புதுநிலவு நாளின் முதல் நாளில் வருகிறது.

## தோற்றம்
கிபி 1641 முதல் 1671 வரை காந்திபூரின் அரசனாக இருந்த பிரதாப் மல்லரின் ஆட்சியின்போது  கை யாத்திரை  தொடங்கப்பட்டது. அவரது மகன் சக்ரவர்த்தேந்திர மல்லர் அகால மரணமடைந்தையடுத்து மிகுந்த வருத்தமடைந்த தனது இராணி மற்றும் தனது உறவினர்களை அத்துரயரத்திலிருந்து உற்சாகமடைய வைக்கவும் தனது மகனின் ஆன்மா அடுத்த நிலைக்குச் செல்லவும் பிரதாப் மல்லர் இந்த பாரம்பரியத்தைத் தொடங்கினார்.

## பெயர் காரணம்
இந்த திருவிழா **சா பாரு** எனவும் அழைக்கப்படுகிறது.  நேபாள பாசாவில் சா என்றால் பசு என்றும் பாரு என்றால் பிரதமை திதி என்றும் மொழிபெயர்க்கப்பட்டுள்ளது. புரட்டாசி மாதத்தின் சுக்ல பட்ச பிரதமை திதியில் கொண்டாடப்படுவதாலும், குழந்தைகள் பசுக்களைப் போல வேடமிட்டு விழா கொண்டாடப்படுவதாலும் இந்தப் பண்டிகை இவ்வாறு அழைக்கப்படுகிறது. இது நேபாள மொழியிலும் நேபாளம் மற்றும் உலகின் பிற பகுதிகளிலும் கை யாத்திரை (பசு திருவிழா) என்று பிரபலமாக அறியப்படுகிறது.

## கொண்டாட்டங்கள்
இந்து புராணங்களின்படி மாடு (கை)  புனிதமானது . மேலும் அதனை இலக்குமியாகவும் கருதப்படுகிறது. இறந்தவர்களின் குடும்பங்களின் குழந்தைகள் நேபாளத்தின் மத்திய காட்மாண்டு நகரச் சதுக்கத்தில் உள்ள அனுமான் தோக்காவிற்கு வருவார்கள். அங்கு நேவார் பூசாரி இறந்தவர்களுக்காக பிரார்த்தனை செய்வார். குழந்தைகள் வழக்கமாக நீண்ட பாவாடைகளை அணிவார்கள். மேலும் அவர்கள் இடுப்பைச் சுற்றி ஒரு கயிறை கட்டிக் கொள்வர். அதன் முனைகள் வலது மற்றும் இடது பக்கங்களில் தொங்கவிடப்பட்டிருக்கும். மேலும் அதன் முனைகள் தரையத் தொட வேண்டும். பூமியில் இறந்தவர் சொர்கத்திற்குச் செல்ல இது உதவுவதாக நம்புகின்றனர். குழந்தைகள் முக்கியமான பசுவின் படம் வரையப்பட்ட  தலைக்கவசங்களையும் அணிகிறார்கள். நேவார் சமூகத்தினர் தங்கள் அன்புக்குரியவர்கள் பூமியிலிருந்து சொர்க்கத்திற்குச் செல்லவும், பின்தங்கியவர்களை உற்சாகப்படுத்தவும் உதவும் வகையில் இந்த யாத்திரை மத ரீதியாக நடத்தப்படுகிறது.

கொண்டாட்டங்கள் 1600களில் இருந்து, கேலிச்சித்திரங்களும் நகைச்சுவைகளும் உருவாகி, தொலைக்காட்சி நிகழ்ச்சிகளில் அதை மேலும் சுவாரசியமாக்க அரசியல் நையாண்டிகளையும் உள்ளடக்கியுள்ளன. பொதுவாக ஆண் நகைச்சுவை நடிகர்கள் பெண்களின் ஆடைகளை அணிந்து நாடகத்தின் ஆண் மற்றும் பெண் பாகங்களை நிகழ்த்துகிறார்கள். இது நேவார் சமூகத்திற்கும் மற்ற அனைத்து நேபாள சமூகங்களுக்கும் ஒரு வேடிக்கையான நிகழ்வாகும்..

காத்மாண்டு சம்வெளியிலுள்ள காத்மாண்டு, இலலித்பூர் மற்றும் பக்தபூர் ஆகிய நகரங்களில் கை ஜாத்ரா முக்கியமாக கொண்டாடப்படுகிறது. இந்த திருவிழாவின் கொண்டாட்டம் குறிப்பிடத்தக்க நேவார் சமூகத்தைக் கொண்ட நாட்டின் பிற பகுதிகளுக்கும் பரவியுள்ளது.

## மேற்கோள்கள்

பகுப்பு:செப்டம்பர் சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:நேவார்
பகுப்பு:நேபாள பண்பாடு
பால்சுடரைட்டு

**பால்சுடரைட்டு** (*Falsterite*) என்பது  Ca2MgMn2+2(Fe2+0.5Fe3+0.5)4 Zn4(PO4)8(OH)4(H2O)14 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய இக்கனிமம் பாசுபேட்டு வகை கனிமமாக வகைப்படுத்தப்படுகிறது. இது ஒரு தீப்பாறை வகைக் கனிமமாகும். அங்கீகரிக்கப்பட்ட கனிமமான பெரையோலோயிட்டுடன் தொடர்பு கொண்டுள்ளதாகக் கருதப்படுகிறது. 

பன்னாட்டு கனிமவியல் சங்கம் பால்சுடரைட்டு கனிமத்தை Fls என்ற குறியீட்டால் அடையாளப்படுத்துகிறது.

## தோற்றம்
அமெரிக்காவின் நியூ ஆம்ப்சயரில் உள்ள கிராஃப்டன் மாகாணத்தின் வடக்கு குரோட்டனில் உள்ள பலேர்மோ எண் 1 பெக்மாடைட்டு எனப்படும் அனல்பாறையில்  பால்சுடரைட்டு கண்டுபிடிக்கப்பட்டது. அமெரிக்காவின் மைனேயில் உள்ள கம்பர்லேண்ட் மாகாணத்தின் பால்ட்வின், எசுடெசு கற்சுரங்கத்திலும் இது காணப்பட்டது. பால்சுடரைட்டு  என்பது டிரைஃபைலைட்டு  மற்றும் சிபேபேலரைட்டு கனிமங்களின் மாறுபாட்டு விளைவால் பால்சுடரைட்டு உருவாகிறது.

## படிகக் கட்டமைப்பு
இசுகூனரைட்டு கனிமத்தைப்  போலவே இருக்கும் பால்சுடரைட்டு கனிமத்தினுடைய படிக அமைப்பின் முக்கிய அம்சங்கள்:

*Fen+O6 எண்முகச் சங்கிலிகள், விளிம்பு-பகிர்வைக் காட்டுகின்றன
*ZnO4 நான்முகச் சங்கிலிகள், மூலை-பகிர்வைக் காட்டுகின்றன
*தாள்கள், {010} அளவுக்கு இணையாக, மேலே உள்ள இரண்டு வகையான சங்கிலிகளையும் PO4 நான்முகச் சங்கிலிகளால் இணைப்பதன் மூலம் உருவாக்கப்பட்டன
*தாள்களை MnO6 எண்முகச் சங்கிலி மற்றும் CaO7 பன்முகத்துடன் இணைப்பதன் மூலம் உருவாக்கப்பட்ட அடுக்குகளாகும்.

விளிம்பு-பகிர்வைக் காட்டும் MgO6 என்முகியின் இருபடி அடுக்குகள் பாலமாக உள்ளன. மக்னீசியம்-தாங்கி எண்முகி துத்தநாகம்-தாங்கி நான்முகியுடன் விளிம்புகளைப் பகிர்ந்து கொள்கிறது.

## மேற்கோள்கள்

பகுப்பு:துத்தநாகக் கனிமங்கள்
பகுப்பு:கால்சியம் கனிமங்கள்
பகுப்பு:மக்னீசியக் கனிமங்கள்
பகுப்பு:மாங்கனீசு(II) கனிமங்கள்
பகுப்பு:இரும்பு(II,III) கனிமங்கள்
பகுப்பு:பாசுப்பேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
மண்ணியல் சிறுதேர்

**மண்ணியல் சிறுதேர்**,வடமொழியில் எழுதப்பட்ட மிருச்சகடிகம் எனும் நாடக நூலைத் தமிழ் மொழியில் 1933ஆம் ஆண்டில் மொழிபெயர்த்து வெளியிட்டவர் சிவங்கங்கை மாவட்டத்தின் மகிபாலன்பட்டியில் பிறந்த தமிழ் மொழி மற்றும் வடமொழி அறிஞர்  மு. கதிரேசச் செட்டியார் ஆவார்.
## இதனையும் காண்க
* மிருச்சகடிகம்
## மேற்கோள்கள்

பகுப்பு:சமசுகிருதம்-தமிழ் மொழிபெயர்ப்பு நூல்கள்
லெட்சுமிபுரம் (கன்னியாகுமரி)

**லெட்சுமிபுரம்** (*Lekshmipuram*) இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள  ஒரு கிராமம் ஆகும். இது திங்கள்நகர் -குளச்சல் பிரதான சாலையில் அமைந்துள்ளது.இக்கிராமம் திங்கள்நகர் -ல் இருந்து மேற்கே சுமார் 3 கிலோ மீட்டர் தொலைவிலும், குளச்சல் இல் இருந்து கிழக்கே சுமார் 3 கிலோ மீட்டர் தொலைவிலும், மண்டைக்காட்டிலிருந்து  வடக்கே சுமார் 2 கிலோ மீட்டர் தொலைவிலும்  அமைந்துள்ளது.

## கலை மற்றும் அறிவியல் கல்லூரி
1964 ஆம் ஆண்டு நிறுவப்பட்ட லெட்சுமிபுரம் கலை மற்றும் அறிவியல் கல்லூரி லெட்சுமிபுரத்தில் அமைந்துள்ள ஒரு கல்லூரி ஆகும். இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இது 'பி' தரத்துடன் தேசிய அளவில் அங்கீகாரம் பெற்றது. இக்கல்லூரி கலை, வணிகவியல், அறிவியல் போன்ற துறைகளில் பாடங்களை வழங்குகிறது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
சர்வதேச வானொலி

**சர்வதேச வானொலி** என்பது தமிழகச் சிற்றிதழ்கள் வரிசையில் தொடர்ச்சியாக வெளிவந்த வானொலி இதழ் ஆகும். தமிழகத்தில் மட்டுமல்லாமல் புலம் பெயர்ந்த தமிழர்களால் வேறு சில நாடுகளிலும் வாசிக்கப்பட்டது. 

## உள்ளடக்கம்
வெளிநாட்டு வானொலிக் கட்டுரைகள், வரலாற்று கட்டுரைகள், டிஜிட்டல் பக்கம், வானொலி புத்தக விமர்சனம், புது வானொலி அறிமுகம், வானொலித் துணுக்குகள், வானொலி நேர்காணல்கள், வானொலி நூல்நயம், நேயர் சந்திப்பு விழாநிகழ்வுகள், வானொலி ஆய்வுக் கட்டுரைகள், நேயர் பக்கம் போன்ற பல்வேறு அம்சங்களை உள்ளடக்கியதாக உள்ளது.

## சிறப்பிதழ்கள்
சர்வதேச வானொலி இதழின் மாத வெளியீடுகளுக்கிடையில் அவ்வப்போது சில வெளிநாட்டு வானொலிச் சிறப்பிதழ்களும் வெளியிட்டுள்ளது. இந்த சிறப்பிதழ்கள் 50 பக்கங்களுக்கு மேல் அமைந்திருக்கிறது. ஒவ்வொரு சிறப்பிதழுக்கும் துறை சார்ந்த ஒருவரைத் தேர்ந்தெடுத்து சர்வதேச வானொலியின் பலவர்ண முகப்பட்டையில் பிரசுரித்து சிறப்பு செய்கின்றது. மேலும் தமிழ் வானொலி வாதிகள், தமிழ் வானொலி அறிஞர்கள், வானொலி சாதனையாளர்கள், தமிழ் வானொலி படைப்பாளர்கள் ஆகியோரின் புகைப்படங்களையும் வெளியிட்டு வருகின்றது.

## மேற்கோள்கள்

## வெளியிணைப்புகள்
* தமிழம் வலை - புதிய இதழ்கள்

பகுப்பு:தமிழ்நாட்டுச் சிற்றிதழ்கள்
1938 மொழிப்போரில் பெண்கள்

"1938 முதல் மொழிப்போரில் பெண்கள்" புத்தகம் 2024ம் ஆண்டு வெளிவந்தது. எழுத்தாளர் நிவேதிதா லூயிஸ் அவர்கள் எழுதியுள்ளார். 1938ம் ஆண்டு நடந்த மொழிப்போராட்டத்தில் கலந்து கொண்ட பெண் ஆளுமைகளின் பெயர்கள், அவர்களின் பங்களிப்பு, நிகழ்வுகள் பற்றிய தரவுகளைத் தொகுத்து எழுதப்பட்டுள்ள நூல். எழுவதிற்கும் மேற்பட்ட பெண் ஆளுமைகள் பற்றிய பல்வேறு தகவல்கள் புத்தகத்தில் உள்ளன.

பகுப்பு:தமிழ் நூல்கள்
வெள்ளை பூரி

**பூரி**   என்பது இந்திய ரொட்டி வகையைச் சேர்ந்த ஒரு உணவாகும். இது பொதுவாக கோதுமை மாவு அல்லது மைதா மாவு சேர்த்து செய்யப்படுகிறது.

வெள்ளை பூரி (*Vellai poori*) (அ) அரிசி பூரி என்பது அரிசிமாவில் செய்யப்படுகிறது. அதனால் வெள்ளை பூரி என்று பெயர் வந்திருக்கலாம். அரிசிமாவில் துவரம் பருப்பு மற்றும் காய்ந்த மிளகாய் சேர்த்து செய்யப்படுகிறது. இது தமிழகத்தின் வட ஆற்காடு மாவட்டத்தைச் சார்ந்த ஒரு உணவுப் பொருள் ஆகும்.

## மேற்கோள்கள்

பகுப்பு:தமிழ்நாட்டு உணவு வகைகள்
கூசுக்யுயெ

**குஸ்கோய்**  (*Kuşköy*) என்பது வடக்கு துருக்கியின் போன்டிக் மலைகளில் அமைந்துள்ள ஒரு கிராமமாகும். துருக்கி மொழியில் பறவைகளின் கிராமம் என்பது இதன் பொருளாகும்.

இந்தக் கிராமத்தில் உள்ள மக்கள் வார்த்தைகளுக்குப் பதிலாக, விசில் மூலம் பேசிக் கொள்கின்றனர். இந்த மொழிக்கு kuş dili என்று பெயர். துருக்கி மொழியில் பறவைகளின் மொழி என்று அர்த்தம்.

தூரத்தில் உள்ள தோட்டத்தில் வேலை செய்யும் விவசாயிகளுடன் தொடர்பு கொள்ள இந்த விசில் வடிவ மொழி பயன்படுத்தப்படுகிறது. இந்தத் தனித்துவமான மொழியின் சிறப்புக் கருதி யுனெஸ்கோ கலாச்சார பாரம்பரிய பட்டியலில் இந்த பறவை மொழி சேர்க்கப்பட்டுள்ளது.

## மேற்கோள்கள்
எர்தரைட்டு

**எர்தரைட்டு** (*Herderite*) என்பது CaBe(PO4)(F,OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அபடைட்டு, பாசுப்பேட்டு கனிமக் குழுவைச் சேர்ந்த ஒரு பாசுப்பேட்டு வகை  கனிமமாக இது வகைப்படுத்தப்படுகிறது. ஒற்றைச்சரிவச்சுப் படிகங்களாக உருவாகிறது. பெரும்பாலும் இரட்டைகளாகவும் நிறமற்றது முதல் மஞ்சள் முதல் பச்சை வரை மாறுபடும் நிறம் கொண்டும்  இவை இருக்கும். புளோரைடை விட அதிக ஐதராக்சில் அயனியைக் கொண்ட மிகவும் பொதுவான ஐதராக்சில் எர்தரைட்டு தொடரையும் உருவாக்குகிறது.

பன்னாட்டு கனிமவியல் சங்கம் எர்தரைட்டு கனிமத்தை Hrd என்ற குறியீட்டால் அடையாளப்படுத்துகிறது.

எர்தரைட்டு உலகின் பல பகுதிகளில் காணப்படுகிறது. பெரும்பாலும் பெக்மாடைட்டு எனப்படும் அனல் பாறைகளில் காணப்படுகிறது. பிற அபடைட்டு தாதுக்களுடன் தொடர்பு கொண்டுள்ளது. 

முதன்முதலில் 1828 ஆம் ஆண்டு செருமனியின் சாக்சன் மாநிலத்தில் உள்ள ஓர் மலைகளிலுள்ள   சாபெர்க் சுரங்கத்தில் எர்தரைட்டு கண்டுபிடிக்கப்பட்டது. சாக்சன் மாநில சுரங்க அதிகாரி சிக்மண்ட் ஆகத்து உல்ப்காங்கு வான் எர்தரின் (1776–1838) நினைவாக கனிமத்திற்கு எர்தரைட்டு எனப் பெயரிடப்பட்டது.

## மேற்கோள்கள்

பகுப்பு:கால்சியம் கனிமங்கள்
பகுப்பு:பெரிலியம் கனிமங்கள்
பகுப்பு:பாசுப்பேட்டு கனிமங்கள்
பகுப்பு:புளோரின் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
மேரி ஜான் கூத்தாட்டுகுளம்

**மேரி ஜான் கூத்தாட்டுக்குளம்** (*Mary John Koothattukulam*)(22 சனவரி 1905 - 2 திசம்பர் 1998) இந்தியாவின் கேரளாவைச் சேர்ந்த மலையாள மொழிக் கவிஞர் ஆவார். 1996-ஆம் ஆண்டில், ஒட்டுமொத்தப் பங்களிப்புகளுக்கான கேரளச் சாகித்திய அகாதமி விருதைப் பெற்றார்.

## வாழ்க்கை வரலாறு
மேரி, ஒரு பாதிரியார் கோரிபிஸ்கோபசு சோலம்பல் யோகன்னன் மற்றும் அன்னம்மா ஆகியோரின் மகளாகப் பிறந்தார். இவர் வடகராவில் உள்ள தூய யோவான் சிரியன் மேல்நிலைப் பள்ளியில் படித்தார். இவர் நாடக ஆசிரியரும் விமர்சகருமான சி. ஜே. தாமசின் மூத்த சகோதரி ஆவார். தனக்குப் பிடிக்காத ஒருவரைத் திருமணம் செய்து கொள்ளும்படி கட்டாயப்படுத்தப்பட்டபோது, மேரி தனது வீட்டை விட்டு வெளியேறி சமூக சீர்திருத்தவாதி பத்மநாபன் பல்புவிடம் தஞ்சம் புகுந்தார். அங்கிருந்து, இவர் வித்வான் பாடத்திட்டத்தில் படித்து தேர்ச்சி பெற்று ஆசிரியரானார். பின்னர், ஆசிரியர் வேலையை விட்டுவிட்டு திருவிதாங்கூர் அஞ்சல் துறையில் மேரி சேர்ந்தார். ஆசிரியர் பணியுடன் ஒப்பிடும்போது அஞ்சல் துறைப் பணியின் அதிகச் சம்பளம் இவருக்கு இப்பணியில் சேர உந்துதலாக இருந்தது. இவருடைய உடல்நிலை சரியில்லாத காரணத்தால், மேரி ஆசிரியர் வேலையை விட்டு விலக வேண்டிய கட்டாயம் ஏற்பட்டது. 1960-ஆம் ஆண்டு அஞ்சல் துறையிலிருந்து ஓய்வு பெற்ற பிறகு, தனது சகோதரி குடும்பத்தினருடன் திருவனந்தபுரத்தில் வசித்து வந்தார். மேரியின் குறிப்பிடத்தக்கப் படைப்புகளில் *பிரபாதபுசுபம், பாசுபமணிகள், அந்தினாசத்திரம், பூஜாபுசுபம், அம்மையும் மகளும்* மற்றும் *சிறுக்குன்ன கட்டர்* ஆகியவை அடங்கும். இது தவிர, இவருடைய கவிதைகள் பல்வேறு பருவ இதழ்கள் மற்றும் வருடாந்திர இதழ்களில் வெளியிடப்பட்டுள்ளன. 1996-ஆம் ஆண்டில், கேரளச் சாகித்திய அகாதமி இவருக்கு ஒட்டுமொத்தப் பங்களிப்பு விருதை வழங்கி கௌரவித்தது.

## மேற்கோள்கள்

பகுப்பு:மலையாளக் கவிஞர்கள்
பகுப்பு:கேரளப் பெண் எழுத்தாளர்கள்
பகுப்பு:கேரள எழுத்தாளர்கள்
பகுப்பு:1998 இறப்புகள்
பகுப்பு:1905 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
மானசி

**பி. ஏ. ருக்மணி** (பிறப்பு 4 மே 1948) என்பவர் மலையாள மொழி சிறுகதை எழுத்தாளர் ஆவார். இவர் **மானசி** (*Maanasi*) அல்லது **மனசி** என்ற புனைபெயரில் எழுதுகிறார். 1993-ஆம் ஆண்டு தனது *மஞ்சிலே பசி என்ற* படைப்பிற்காகக் கேரளச் சாகித்திய அகாதமி விருதைக் கதைக்காக வென்றார்.

## வாழ்க்கை வரலாறு
திருவில்வமலை அருகே பி. சிவராம மேனனுக்கும் பி. ஏ. மாலதி அம்மாவுக்கும் மகளாகப் பிறந்தவர் மானசி. இவர் திருச்சூர் பொறியியல் கல்லூரியில் வேதியியல் பொறியியல் பயின்றார். ஆனால் படிப்பை முடிக்கவில்லை. இவர் 1970 முதல் மும்பையில் வசித்து வருகிறார். இங்கு இவர் சில ஆண்டுகள் எழுத்தாளராகப் பணியாற்றினார். இவர் சிறுகதைகளும் கட்டுரைகளையும் எழுதிப் பத்திரிகைகளுக்குப் பங்களித்துள்ளார். இவரது பல கதைகள் ஆங்கிலம், மராத்தி, கன்னட மொழிகளில் மொழிபெயர்க்கப்பட்டு வெளியிடப்பட்டுள்ளன. இவரது கதையான புனராதிவாசம் 2000-ஆம் ஆண்டில் வி. கே. பிரகாசால் மலையாளத் திரைப்படமாகத் தழுவி எடுக்கப்பட்டது. இந்தத் திரைப்படம் மலையாளத்தில் சிறந்த திரைப்படத்திற்கான தேசியத் திரைப்பட விருது, சிறந்த கதைக்கான கேரள மாநில திரைப்பட விருது உட்பட ஏராளமான விருதுகளை வென்றது.

பெண் மனதின் இருண்ட மூலைகளிலிருந்து கதைகளைச் சொல்வதற்கும், ஆண்களால் பெண்கள் பற்றிய வரையறையை உடைப்பதற்கும் மானசி அறியப்படுகிறார்.

## விருதுகள்

* கதைக்கான கேரளச் சாகித்திய அகாதமி விருது - 1993

## மேற்கோள்கள்

பகுப்பு:கேரளப் பெண் எழுத்தாளர்கள்
பகுப்பு:கேரள எழுத்தாளர்கள்
பகுப்பு:மலையாள எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1948 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
அடர் நிற ஒளிப்படவியல்

**அடர் நிற ஒளிப்படவியல்** அல்லது **குறைந்த விசை ஒளிப்படம் எடுத்தல்** *(Low-key photography)* என்பது "விசையை" அல்லது முன் ஒளியைக் குறைத்து அல்லது மங்கலாக்குவதன் மூலம் அடர் நிறக் காட்சிகளைப் படம்பிடித்து, காட்சியை ஒளிரச் செய்வதையும் (குறைந்த விசை விளக்குகள்) மற்றும் சட்டகத்தில் குறிப்பிட்ட பகுதிகளில் மட்டும் இயற்கை அல்லது செயற்கை ஒளியை வலியுறுத்துவதை உள்ளடக்கிய ஒரு வகை ஒளிப்படமாகும். இந்த ஒளிப்பட பாணி பொதுவாக ஒரு மர்மமான சூழ்நிலையை உருவாக்கப் பயன்படுகிறது,  இது பல்வேறு வடிவங்களை மட்டுமே குறிக்கிறது, பெரும்பாலும் வரைகலை, பார்வையாளரை அகநிலை விளக்கம் மூலம் ஒளிப்படத்தை அனுபவிக்க அனுமதிக்கிறது மற்றும் பெரும்பாலும் கருப்பு நச்சுத்தன்மையற்ற சாயங்கள் அல்லது நிறமிகளால் பொருட்களை அல்லது மனித உடலை வரைவதைக் குறிக்கிறது.

லியொனார்டோ டா வின்சி மற்றும் ரூபன்ஸ் போன்ற கலைஞர்களால் பயன்படுத்தப்படும் தெளிவற்ற புறக்கோடுடைய மற்றும் சியாரோஸ்கியூரோ உள்ளிட்ட பல்வேறு ஓவிய பாணிகளால் பிரதிநிதித்துவப்படுத்தப்பட்ட மறுமலர்ச்சி மற்றும் பரோக், கரவாஜியோ, ரெம்ப்ராண்ட், ஜூசெப் டி ரிபெரா போன்ற கலைஞர்களால் பயன்படுத்தப்பட்ட டெனெப்ரோசோ (அது. இருண்ட, மர்மமான) ஓவியங்கள், வரைதிரை வன்துணி போன்ற கருப்பு நிறத்தில் ஆதிக்கம் செலுத்தும் ஓவியங்களை உருவாக்கியது, மேலும் நாடகக் காட்சிகளை அடைய ஒளி பெரும்பாலும் ஒரே ஒரு மூலத்திலிருந்து மட்டுமே பெறப்பட்டது. மேலும் எட்வர்ட் வெஸ்டன், யூசுப் கார்ஷ் மற்றும் இர்விங் பென் ஆகியோர் "கருப்பில் கருப்பு" எனும் நுட்பத்தில் அனுபவம் வாய்ந்த ஒளிப்படக் கலைஞர்களில் அடங்குவர்.

## இவற்றையும் பார்க்க
* வெளிர் நிற ஒளிப்படவியல்

## Gallery

File:Low key photography2.jpg|ஒரே ஒரு ஒளி மூலத்தைப் பயன்படுத்தி உருவாக்கப்பட்ட அடிப்படை அடர் நிற-வெளிப்பாட்டு ஒளிப்படம்.
File:Gombos-3860.jpg|ஒற்றை ஒளி மூலத்தைப் பயன்படுத்தி எடுக்கப்பட்ட அடர் நிற-வெளிப்பாட்டு உருவப்படம்
File:Low Key Static.jpg|ஒற்றை ஒளி மூலத்தைப் பயன்படுத்தி உருவாக்கப்பட்ட அடர் நிற ஒளிப்படம்.
File:Low-key photograph combined mixed with red.jpg|சிவப்பு நிறத்துடன் கலந்த அடர் நிற ஒளிப்படம்; இரண்டு ஒளி மூலங்கள்.
File:Untitled-(77-of-1).jpg|இரண்டு ஒளி மூலங்களைப் பயன்படுத்தி எடுக்கப்பட்ட அடர் நிற; வர்ணம் பூசப்பட்ட உடல்கள்.
File:White and black225.jpg|இயற்கை ஒளியைப் பயன்படுத்தி உருவாக்கப்பட்ட அடர் நிற ஒளிப்படம்.
File:Shadows 44.jpg|இயற்கை ஒளியைப் பயன்படுத்தி உருவாக்கப்பட்ட அடர் நிற ஒளிப்படம்.
File:12-03-17-aktstudien-nuernberg-by-RalfR-32.jpg|அடர் நிற ஒளிப்படம்.


## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்